Ռոմանոս Պետրոսյանն էլ հույս հայտնեց, որ Լիլիթ Ստեփանյանի աշխատասիրության և անձամբ իր աջակցությամբ ամենասեղմ ժամկետներում կունենանք որակապես այլ Հրազդան։ Մարզպետի խոսքով՝ Հրազդանում լրջագույն բարեփոխումների կարիք կա, և այդ բարեփոխումները պետք է սկսվեն այսօրվանից. «Մենք բարեփոխումներ ենք անում մի շարք ոլորտներում, այդ թվում նաեւ գյուղական եւ քաղաքային համայնքներում: Բարեփոխումների ռիթմից տեսանելի է, որ Հրազդան քաղաքը հետ է մնում բարեփոխումներից, դրա վառ ապացույց է աղբահանության վատթար վիճակը, փողոցային առեւտրի, փողոցների բարեկագման եւ գծանշման վիճակը, որը հարիր չէ էտալոնային մարզ հռչակված մարզկենտրոնին: Այս ուղղությամբ կարիք ունենք լրջագույն բարեփոխումների, եւ այդ բարեփոխումները սկսվում են այսօրվանից»,-նշեց Ռոմանոս Պետրոսյանը: